Armeenia massimeeleavaldusi juhtiv opositsiooniline seadusandja Nikol Pašinjan tõrjus vastvalitud peaministri ja endise presidendi Serž Sargsjani dialoogiettepaneku, öeldes, et on valmis arutama üksnes Sargsjani lahkumist.
«Me oleme valmis arutama vaid tema lahkumise tingimusi,» vahendasid uudisteagentuurid Pašinjani sõnu pärast Sargsjani üleskutset läbrääkimisteks.
Massimeeleavaldused Sargsjani võimu vastu kestavad üheksandat päeva.
«Ma olen sügavalt mures lahtirulluvate poliitiliste sündmuste pärast. Et ära hoida pöördumatuid tagajärgi, kutsun ma saadik Nikol Pašinjani istuma poliitilise dialoogi ja läbirääkimiste laua taha,» ütles Sargsjan oma avalduses.